stanford-oval/wikipedia huggingface dataset:
שרון שפורר
ביוגרפיה

שפורר גדלה בעיר חולון ושירתה בצה"ל בחטיבת המחקר של אגף המודיעין. היא בעלת תואר ראשון בניהול וכלכלה מהמכללה האקדמית תל אביב-יפו ותואר שני במנהל עסקים מאוניברסיטת בר-אילן.
את דרכה כעיתונאית החלה ככתבת שוק ההון באתר ביזפורטל ועבדה שם עד לשנת 2005. בתום שנת 2005 החלה לעבוד כעיתונאית שוק ההון ובנקים בעיתון TheMarker.

 בשנים 2010–2014 עבדה כעיתונאית חוקרת בעיתון "הארץ". בשנים 2014–2015 עבדה כעיתונאית בעיתון TheMarker וכיסתה תחומים רבים בכלכלה בהם בנקים, שוק ההון ומיסים.
באוקטובר 2015 הצטרפה לערוץ 10, לצוות תוכנית "המקור" ולדסק התחקירים במהדורה המרכזית היומית, ולאחר שמונה חודשים פוטרה במסגרת צמצומים בערוץ. במשך כשנה עבדה כעיתונאית עצמאית.
ביוני 2022 סיימה את עבודתה באתר "המקום הכי חם בגיהנום" לאחר כחמש שנים. וחזרה להיות עיתונאית עצמאית כשהיא מתבססת על מימון המונים.
שפורר היא אם לשניים ומתגוררת בחולון.
תחקירים בולטים

שפורר כותבת רבות על קשרי הון-שלטון, התחקירים הבולטים בנושא זה הם:
בינואר 2011 חשפה כי חיים כץ, באותה עת יו"ר ועדת העבודה, הרווחה והבריאות של הכנסת, הסתיר את קשריו עם מוטי בן ארי וקידם חוק לטובת חברת ישראמקו, חברה שבה החזיק מניות רבות. פרשה זו הובילה להחלטת היועץ המשפטי לממשלה להעמיד לדין את חיים כץ.
בפברואר 2012, תחקיר על מנכ"לית בנק לאומי, רקפת רוסק-עמינח וקשריה לטייקונים הגדולים המהווים הלווים הגדולים והחשובים ביותר במשק הישראלי.
בפברואר 2012, תחקיר על נותני האשראי הגדולים במשק, רקפת רוסק עמינח וציון קינן.
בספטמבר 2012, תחקיר על רשת הקשרים של משפחת דנקנר, נוחי דנקנר ודני דנקנר.
בינואר 2014, תחקירים על רני רהב, ה"יחצ"ן של המדינה". שפורר פרסמה קלטת שיחה ביניהם שגררה תגובה בוטה ופומבית מכיוונו בהקשר לתחקיר זה. בעקבות פרסום ההקלטה התנצל רני רהב בפני שפורר.
בינואר 2014, פרשת הרבנים - הרב יאשיהו פינטו והרב יעקב איפרגן ועושרם המופלג. התחקיר מתאר שנים שעושרם מעורר תהיות ושאלות בציבור, אך הרשויות אינן חוקרות למקור עושרם.
במרץ 2015, תחקיר על המחיר הנמוך ממחיר השוק בו רכש ציון קינן, מנכ"ל בנק הפועלים שתי דירות מקבוצת חג'ג, לקוח הבנק ולווה אשראי גדול בו.
באפריל 2015, חשפה שפורר כי שמעון פרס, נשיא המדינה לשעבר באותה עת, קיבל מבנק הפועלים 30 אלף דולר בחודש. בעקבות הפרסום, ביטל פרס את ההסכם.
בדצמבר 2022 חשפה שפורר פרשת שחיתות לכאורה מצד אורי זכי, שלדבריה קיבל כספים רבים מהקרן החדשה לישראל עבור עמותה שהקים ועיקר פעילותה הייתה תמיכה בתמר זנדברג, בת זוגו של זכי.
בעבודתה במחלקת התחקירים של העיתון "הארץ" ובעיתונים TheMarker ו"המקום הכי חם בגיהנום", חשפה שפורר מספר פרשות, בהן:
החל משנת 2011 – פרשת יו"ר ועד העובדים של נמל אשדוד, אלון חסן והפעילות העסקית של החברות בשליטתו מול נמל אשדוד. שפורר חשפה את אופן התנהלותו של חסן בנמל ואת המחיר שהציבור משלם על כך. (בדצמבר 2019 הורשע חסן בעבירות של מרמה והפרת אמונים של עובד ציבור (סעיף 284 לחוק העונשין) ומרמה והפרת אמונים בתאגיד (סעיף 425 לחוק העונשין).).
במהלך שנת 2012 - פרשת השחיתות של שוטה חובל, מנהל מחלקת הפיקוח והרישוי על הבנייה בעיריית תל אביב-יפו ואת מערכת קשריו עם סוחר הנשים דודו דגמי, שהפך לעד מדינה, ששינה את שמו ומנהל כיום עסקי נדל"ן ענפים. שפורר חשפה את רשת הקשרים שטווה שוטה חובל ואת דרך פעולתו לצבירת הון אישי בנדל"ן השווה עשרות מיליוני שקלים.
במהלך שנת 2013, הייתה שפורר מהראשונות שחשפו את פרשת ההטרדות המיניות של הפרשן והמגיש הבכיר, עמנואל רוזן. שפורר חשפה עדויות של נשים, אשר רוזן חיזר אחריהן באובססיביות תוך שהוא מבטיח להן סיוע בקריירה שלהן. התיק שנפתח במשטרה נגד עמנואל רוזן נסגר לבסוף.
בספטמבר 2020 חשפה, באתר "המקום הכי חם בגהנום", את פרשות ההטרדות המיניות של רועי צ'יקי ארד. בעקבות התחקיר הודיע ארד על יציאה להפסקה בלתי מוגבלת מעבודתו ב"הארץ" ובכתב העת מעין.
בפברואר 2021 חשפה שפורר גם את פרשת ההטרדות המיניות של חיים דעואל לוסקי אשר נמשכו, לטענתה, במשך 40 שנים.
פרסים והוקרה

2012 - פרס העיתונאי הצעיר על שם דב יודקובסקי, המוענק מטעם בית הספר לעיתונאות כחלק מ"פרס כותרת" באוניברסיטת תל אביב. הפרס הוענק לה על כתבותיה ש"בלטו בעבודת התחקיר המפורטת והמושקעת שלהן בתחומי ההון-שלטון".
2014 - הוכרז שזכתה בפרס אומ"ץ. שפורר הודיעה כי היא מסרבת לקבל את האות, זאת עקב הבקשה שהגישה התנועה מספר שבועות קודם לכן ליועץ המשפטי לממשלה, יהודה וינשטיין לפתוח בחקירה פלילית נגד עיתונאי העיתון "הארץ" גדעון לוי בחשד להסתה בעקבות מאמרו "הרעים לטיס".
2014 - אות אביר איכות השלטון בתחום התקשורת.
תביעות דיבה

בשנת 2016 שפורר פרסמה מספר מאמרים ופוסטים בפייסבוק בהם קראה לציבור להימנע מעסקאות עם חברת "אורבן נדל"ן י.ד.", העוסקת במיזמי תמ"א 38 והוקמה על ידי סוחר הנשים דודו דגמי, בעניינו פרסמה מספר כתבות תחקיר בשנים 2012–2013 ב"הארץ". שפורר כינתה את חברת אורבן "מפוקפקת". בתגובה, חברת אורבן הגישה נגד שפורר תביעת דיבה בסך 1.68 מיליון שקלים. ארגון העיתונאים בישראל וד"ר ענת באלינט יזמו פרויקט מימון המונים אליו הצטרפו אלפי אזרחים שהתחייבו לסייע לשפורר לשלם את סכום התביעה, אם תידרש לכך. בין החותמים היו חברי כנסת, אנשי אקדמיה, פעילים חברתיים ועיתונאים רבים. ביוני 2020 דחה בית המשפט את התביעה בקובעו כי לשפורר קיימות הגנות "אמת דיברתי" ותום הלב והטיל על התובעים הוצאות משפט ושכר טרחת עורכי דין בסך מאה אלף ש"ח.
בינואר 2017 הגיש אפי נוה, יו"ר לשכת עורכי הדין בישראל תביעת דיבה נגד שפורר בעקבות סדרת כתבות שפרסמה כנגד התנהלותו. הצדדים הופנו להליך גישור. גם לשכת עורכי הדין הגישה תביעת דיבה נגד שפורר, בסך כמיליון ש"ח. ביולי 2019 החליטה לשכת עורכי הדין למשוך את תביעתה, אך פניית הלשכה לבית המשפט למחיקת התביעה ללא חיוב בהוצאות נתקלה בהתנגדות של שפורר, שדרשה שבית המשפט יחייב את הלשכה לשלם לה הוצאות בסכום זהה לסכום התביעה. בית המשפט פסק לשפורר הוצאות משפט ושכר טרחת עורכי דין בסך 70 אלף ש"ח. שפורר הגישה ערעור על גובה הוצאות המשפט הנמוכות לשיטתה, שכן לטענתה מדובר היה בתביעת השתקה שנועדה להלך אימים על כל מי שמבקש לפרסם ביקורת לגיטימית על נוה או על לשכת עורכי הדין, אך ערעורה נדחה.
בחודש ספטמבר 2022 פסק בית הדין לאתיקה של מועצת העיתונות בישראל כי שפורר ואתר "המקום הכי חם בגיהנום" הפרו את תקנון האתיקה בכתבה על גילי מוסינזון בה נכתב כי סרט פורנו שיצר "מעלה בעיקר אסוציאציות של קבוצת ישראלים אונסים תיירת בקפריסין", על אף שבזמן הפרסום עוד עמדה על כנה ההרשעה בתלונת שווא של הצעירה הבריטית בפרשת החשד לאונס בקפריסין.
תאוסודון

| תאוסודון |
| --- | --- |
 השוואה של תאוסודון לאדם
תקופה
תחילת-אמצע מיוקן 17.5–11.8 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: ליטופטרנה
משפחה:: מקרוקניים
סוג:: תאוסודון
מינים
 Theosodon arozquetai  Theosodon fontanae  Theosodon garretorum  Theosodon gracilis  Theosodon karaikensis  Theosodon lallemanti  Theosodon lydekkeri  Theosodon patagonicum
שם מדעי
 Theosodon ‏אמחינו, 1887

תאוסודון (שם מדעי: Theosodon) הוא סוג של יונק פרהיסטורי גדול בן לסדרת הליטופטרנה, אשר חי באמריקה הדרומית במהלך תקופת המיוקן בטווח זמן שלפני 17.5 עד 11.8 מיליון שנה מזמננו. סוג זה הכיל מספר מינים שחלקם נתונים במחלוקת גדולה. רק שבעה עד עשרה מינים מקובלים על החוקרים וב-2014 הפרידו כמה מהמינים לסוגים אחרים כמו Paraunauchenia וב-2018 הוסיפו לסוג את המין Theosodon arozquetai.
הוא נודע ממאובנים שהתגלו במאה ה-19 משרידים בתצורות סנטה קרוז (אנ') שבפטגוניה, ארגנטינה. סוג זה הוגדר בשנת 1887 בידי החוקר פלורנטינו אמגינו (אנ'). משמעות שמו המדעית מיוונית הוא: "שן האל", כשלא ברור מה הסיבה להענקת שם זה.
המאובנים של התאוסודון התגלו בארגנטינה, בוליביה, צ'ילה, קולומביה ופרו.
מאפיינים

התאוסודון היה פרסתן דרום אמריקאי שדמה במראהו ללמה או לגואנקו אך היה רחוק מהם מאוד. הוא היה קרובה של המקרוקניה בעלת החדק המוזר ואין למינים אלה אף יונק חי קרוב. האורך המוערך של היונק הגיע ל-2 מטרים ומשקלו הגיע ל-130 ק"ג בממוצע. הוא היה בעל צוואר ארוך ובעל גולגולת חרוטית בעלת לסתות צרות שהכילו שורות רבות של טוחנות אשר התאימו לרעיית עשב. הרגליים היו ארוכות ובקצותיהם היו 3 אצבעות עוטות פרסות בדומה לרגלי הטפירים והקרנפים.
יונק זה היה דומה בצורה שטחית ללמה והיה בעל נחיריים מוגבהים שהזכירו גולגולת ג'ירפים ואולי מבנה זה עזר ליונק לאכול צמחים דו-פסיגיים. הוא חי בגדות היערות ובמישורי המיוקן האמריקאים בעדרים אשר משכו טורפים כמו הפורוסרקוס או הבוריהאינה.
גלריה

איור של נקבת תאוסודון מגוננת על צאצאה מבוריהאינות
שקול

| --- | --- |
סמל שקולסמל שקול

 מדינה:  שווייץ שווייץ
 קנטון:  גראובינדן גראובינדן
 מחוז:  אין
 שפה רשמית:  רומאנש
 שטח:  144.10 קמ"ר
 גובה:  1,290 מטרים
 אוכלוסייה:  ‏
  ‑ בעיירה:  4,591 (31 בדצמבר 2018)
  ‑ צפיפות:  5.4 נפש לקמ"ר (2014)
 קואורדינטות:  46°47′49″N 10°17′58″E﻿ / ﻿46.797°N 10.2995°E﻿ / 46.797; 10.2995 
 אזור זמן:  UTC +1
 www.scuol.ch
  מפת מיקום  מפה מפורטת   (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.שקול(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.שקול(למפת גראובינדן רגילה) כור דאבוס לנדקווארט סנט מוריץשקול(למפת גראובינדן מוגדלת) כור דאבוס לנדקווארט סנט מוריץשקול  he tabBackground:;tabBorder:#aaa;defaultTab:0;
שקול ‏האזנהקובץ:Roh-vallader-Scuol.ogg‏Ⓘ‏; (ברומאנש: Scuol, בגרמנית: Schuls) היא בירת מחוז אין (Inn) שבקנטון גראובינדן שבשווייץ. השפה הרשמית בעיר היא רומאנש.
היסטוריה

שקול מוזכרת לראשונה במקור משנת 1095 בשם Schulles.
ב-8 ביוני 1897 נפתח בשקול מלון ולדהאוס וולפורה (Hotel Waldhaus Vulpera) שהיה מעוצב עם עיטורי סגרפיטו בסגנון נאו-רנסאנס. המלון היה אחד הבניינים העיקריים בתקופת הבל אפוק באירופה והיה אחד המלונות הראשונים באלפים השווייצריים. המלון עלה באש ב-27 במאי 1989 וכיום האתר שבו הוא שכן משמש כפארק בו משולבים שרידי בניין המלון.
שמה הרשמי של שקול השתנה כמה פעמים במהלך המאה ה-20. עד 1943 היה שמה הרשמי של העיירה Schuls (בגרמנית). באותה שנה שונה השם ל-Bad Scuol/Schuls (שילוב של השם הגרמני והשם ברומאנש). ב-1970 הושמט השם הגרמני ונותר השם ברומאנש, Bad Scuol וב-1999 הושמטה הקידומת Bad ונותר השם הנוכחי, Scuol.
גאוגרפיה

שטחה של שקול הוא 144.10 קמ"ר. מתוכם 28% משמשים  לחקלאות, 25.7% הם שטחים מיוערים, 1.1% הם  שטחים בנויים ו-45.2% הם שטחים בלתי מעובדים ושטחי נהרות, אגמים וקרחונים. צדה הדרומי של שקול פונה לפסגת הר פיז שמפש (Piz Champatsch) בגובה 2,785 מ', שמשמש כאתר סקי בשם "מוטה נלונס" (Motta Naluns). באתר קיימים מורדות באורך של 80 ק"מ ופועלים בו 12 קווי רכבל מסוגים שונים.
שקול היא בירת מחוז אין. היא ידועה כעיירת ספא וכאתר נופש והיא המרכז העסקי של עמק אנדגין. זהו הכפר הגדול ביותר על הגדה השמאלית של נהר האין.
דמוגרפיה

נכון לשנת 2014 מנתה אוכלוסיית שקול 2,351 תושבים. כמחצית מאוכלוסיית העיירה הם דוברי רומאנש. השפה השנייה בשכיחותה היא השפה הגרמנית, אותה דוברים כ-40% מהתושבים וכן קיים מיעוט קטן של דוברי איטלקית.
הערות שוליים

1 2  משרד הסטטיסטיקה הפדרלי של שווייץ
↑  הערך שקול במילון ההיסטורי של שווייץ (בגרמנית)
↑  משרד הסטטיסטיקה הפדרלי של שווייץ
| --- | --- |
בקרת זהויות :  BnF: cb119646012 (data)  GND: 4053543-5  HDS: 001530  MusicBrainz: d9d18aa7-eaa2-4b1e-8d4d-9143745160ed  VIAF: 235911607   WorldCat (עם VIAF): 235911607
רעלת היריון

| --- | --- |

שינויים פתולוגיים בכלי הדם האופייניים לרעלת היריון
 תחום:  מיילדות 
 קישורים ומאגרי מידע
 eMedicine:  article/1476919 
 DiseasesDB:  10494
 MeSH:  D011225
 MedlinePlus:  000898
 סיווגים
 ICD-10:  O11, O13, O14
 ICD-11:  JA24 
 
רעלת היריון (באנגלית: Pre-eclampsia או Pre-Eclampsia Toxemia ובראשי תיבות PET) הוא מצב רפואי המתרחש בכ-5% עד 7% מההריונות, ומאופיין בשלושה תסמינים: עליית לחץ דם, פרוטאינוריה (עליה בכמות החלבון בשתן) ובצקת. לאור העובדה כי שכיחות הבצקות גבוהה גם בהריונות נורמליים, לא משתמשים כיום בקיומה של בצקת כשלעצמה כקריטריון לצורך אבחון רעלת היריון. רעלת היריון מהווה מצב רפואי פתולוגי הכרוך בסיכון לתחלואה ואף תמותה של האם. תרופות להורדת לחץ דם משמשות רק לטיפול בתסמינים ולא במחלה עצמה, כאשר יילוד העובר הוא האופן היחיד בו ניתן לסיים את רעלת ההריון.
יש נשים המפתחות לחץ דם גבוה במהלך ההיריון, ללא עדות לחלבון בשתן. מצב זה נקרא PIH או Pregnancy Induced Hypertension.‏ PIH אינו מוגדר כרעלת היריון אולם מחייב התייחסות רפואית כיוון שמצב זה מקושר לעליה בתחלואה האימהית והעוברית.
רעלת היריון מתרחשת בשכיחות גבוהה יותר אצל נשים צעירות בהריונן הראשון, עם זאת עקומת השכיחות היא בי-מודלית, באופן בו שכיחות גבוהה נמצאת גם אצל נשים המבוגרות מגיל 35 בעלות עבר מיילדותי. בנות של נשים שהייתה להן רעלת היריון אף הן בעלות סיכון מוגבר ללקות ברעלת היריון.
נשים עם רעלת היריון עלולות להתלונן על הפרעות בראייה, כאב בבטן העליונה וכאבי ראש. בבדיקות הדם ניתן לראות עליה בהמטוקריט, עליה באנזימי כבד ומיעוט טסיות בדם.
רעלת היריון יכולה להתפתח החל משבוע 20 להיריון (עד לשבוע 32 זוהי רעלת היריון מוקדמת המקושרת בעליה בתחלואה), והיא עלולה להתרחש גם לאחר הלידה. במרבית המקרים, מתרחשת רעלת היריון במהלך השליש השני או השלישי של ההיריון.
יתר לחץ דם בהיריון

באופן נורמלי, לחץ הדם יורד במהלך המחצית הראשונה של ההיריון, כתוצאה מהתרחבות של החלל האינטרה-ווסקולרי, כאשר לקראת סוף ההיריון לחץ הדם חוזר לערכים רגילים.
יתר לחץ דם בהיריון מוגדר כעליה בלחץ הדם מעבר לשבוע 20 מעל 140/90, בלפחות שתי בדיקות אשר שש שעות מפרידות ביניהן. כ-50% מהנשים עם יתר לחץ דם הריוני עלולות לפתח רעלת היריון.
יתר לחץ דם בהיריון יכול להתפתח לראשונה בהיריון (כ־70% מהמקרים), או אצל נשים הסובלות מיתר לחץ דם קבוע המחמיר במהלך ההיריון.
גורמי סיכון לרעלת היריון

גיל נמוך מ-20 או גבוה מ-35.
היריון ראשון
היריון מרובה עוברים
מולה
סוכרת
מחלה של בלוטת התריס
יתר לחץ דם כרוני (אשר קיים אצל האם טרם כניסתה להיריון).
מחלת כליות
מחלת קולגן
תסמונת אנטי-פוספוליפידית
סיפור משפחתי של רעלת היריון
כמו כן, ערכים גבוהים של בדיקת BHCG בבדיקות הדם יכולה לרמז על התפתחות של רעלת היריון.
אטיולוגיה

הסיבות לרעלת היריון אינן ידועות. עם זאת, קיימת עדות הולכת וגוברת לכך שפגיעה באנדותל ובכלי הדם האימהיים משחקת תפקיד חשוב בפתוגנזה של המחלה. חלק מהחוקרים מציינים כי המנגנון הוא ירידה ביצור של פרוסטיצקילין, אשר מרחיב כלי דם ומעכב את טסיות הדם. כתוצאה מכך יש טריגר להפעלה של טסיות ולשחרור של תרומבוקסן (המשמש כמכווץ כלי דם), המביא בתורו לעלייה בלחץ הדם המאפיין את רעלת ההיריון. עלייה בלחץ הדם ופגיעה בגלומרולוס הכלייתי מביאים להופעת חלבון בשתן. כאבים ברביע הימני של הבטן העליונה מיוחסים להימתחות הקפסולה העוטפת את הכבד, כתוצאה מבצקת של הכבד או דימום תוך כבדי. פגיעות נוספות כוללות בצקות בריאות ופגיעה בעין (רשתית) כתוצאה מעליית לחץ הדם.
המכניזם שבו נוצר הנזק הראשוני לאנדותל עדיין לא ברור לגמרי. השערות כוללות ירידה בחמצון של השליה המביאה לכך שהשליה משחררת פקטור לא ידוע לזרם הדם האימהי, אשר בדרך כלשהי מביא לפגיעה בכלי הדם ומשם לשחרור תרומבוקסן וגורמים נוספים כפי שהוזכרו לעיל.
אקלמפסיה

אקלמפסיה היא סיבוך של רעלת היריון, ומתרחשת אחת ל-1–3 ל-1000 נשים המוגדרות כפרה-אקלמפסיה. נשים עם אקלמפסיה יחוו התכווצויות טוניות-קלוניות, שרובן יפסיקו מעצמן תוך 1–2 דקות. יש חשיבות בהבטחת נתיב אוויר ומניעת אספירציות. כמעט כל ההתכווצויות הללו מלוות בדה-אקסלרציות של המוניטור העוברי. אם ההתכווצויות אינן נשלטות והלידה הווגינלית אינה מתקדמת, יש לפנות לניתוח קיסרי.
תסמונת HELLP

בתסמונת זו יש אנמיה המוליטית, עליה באנזימי כבד ומיעוט טסיות בדם. תסמונת זו מתרחשת בכ-10% מהמקרים של רעלת היריון חריפה ובכ-50% מהמקרים של אקלמפסיה.
הקליניקה בתסמונת זו כוללת כאבים בבטן ימנית עליונה, בחילות, הקאות והרגשה כללית רעה. יש המוליזה של כדוריות דם אדומות מביאה לעליה בלקטט דהידרוגנאז ולמשטח דם המאופיין בשברים של כדוריות דם. מחקרים הראו שמתן דקסמתזון יכול להועיל במצבים של תסמונת HELLP לאחר הלידה.
מניעה של רעלת היריון

בעבר היה נהוג לתת מנות נמוכות של אספירין לנשים שחוו רעלת היריון והרו בשנית, על מנת למנוע הישנות של רעלת היריון. עם זאת, בחלק מן המחקרים נמצא כי מתן אספירין במינון נמוך אינו מוריד את שיעורי ההיארעות של רעלת היריון אצל נשים אלו. מאחר שמחקרים אחרים טוענים את ההפך, חלק מן הרופאים כיום נוהגים לתת מינון אספירין נמוך למשך ההיריון, לנשים שחוו רעלת היריון חמורה בעבר, החל משבוע 11–13 להיריון.
בנוסף, בחלק מן המחקרים הוכח כי מתן סידן מפחית את ההיארעות של רעלת היריון ולכן בחלק מן המקרים נהוג לתת סידן במהלך ההיריון.
אם אישה בהיריון, עם סיפור של רעלת היריון בעברה, יש לבצע ניטור הכולל בדיקת דופלר של עורקי הרחם - זרימות מוגברות, עליה בהתנגדות ו-diastolic notch מקושרות לרעלת היריון חמורה.
בנוסף, בדיקת דם של חלבון PP13 יכולה לרמז על התפתחות של PET, כאשר ערכי בדיקת הדם נמוכים.
ראו גם

אקלמפסיה (נשים)
סבילות המערכת החיסונית בהיריון
הערות שוליים

↑  זאהר ארמלי ואחרים, רעלת היריון: מנגנונים פתופיזיולוגיים וגישות טיפוליות חדשות, הרפואה 158, 2019, עמ' 742-747
↑  הריון בסיכון גבוה, באתר משרד הבריאות
↑  הכל על רעלת הריון, באתר BEOK, ‏4 בפברואר 2010
↑  מחקר חדש קובע כי מחסור בסידן מעלה ב- 50% את הסיכון לרעלת הריון, באתר הידען, ‏12 בפברואר 2008
| היריון ולידה |
| --- | --- | --- |
| מונחים הקשורים להיריון | עובר • שליה • חבל הטבור • שק החלמון • שק שפיר • מי שפיר • הפריה • הפקק הרירי • פיזיולוגיה של ההיריון • תנועות עובר |  |
| מונחים הקשורים ללידה | לידה פעילה • צירי הלידה • השראת לידה • לידה בהלכה • סטריפינג • מגע עור לעור • אפידורל • ירידת מים |  |
| מצבים מיוחדים בהיריון | היריון בסיכון • היריון רב-עוברים • שליית פתח • שליה נעוצה • מיעוט מי שפיר • ריבוי מי שפיר • היפרדות שליה • מחלת בלוטת התריס בהיריון • רעלת היריון |  |
| מצבים מיוחדים בלידה | מצג עכוז • כריכת חבל הטבור • צניחת חבל הטבור • תסמונת שאיפת מקוניום • זיהום מי שפיר • חתך חיץ • ניתוח קיסרי • לידה מוקדמת • לידה מכשירנית • לידה שקטה • דיסטוציה • פקיעת קרומים מלאכותית • דמם שלאחר לידה (PPH) |  |
| בדיקות במהלך ההיריון | בדיקת היריון • בדיקות סקר בהיריון • בדיקת העמסת סוכר • בדיקת שקיפות עורפית • בדיקת אולטרה סאונד להיריון • מוניטור עוברי • תבחין משולש • בדיקת סיסי שליה • בדיקת מי שפיר • פטוסקופיה |  |
| מונחים נוספים הקשורים להיריון ולידה | קורס הכנה ללידה • לידת בית • לידה טבעית • לידה במים • תמיכת לידה • בית יולדות • עקומת פרידמן • שמירת היריון • דימום מיילדותי • טומאת יולדת • לידה ביהדות |  |
| --- | --- |
בקרת זהויות :  NLI: 987007532094805171  LCCN: sh91004039  NKC: ph804779 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שליטי פינלנד

זוהי רשימה של שליטי פינלנד, בהם מלכי פינלנד, דוכסים ומלכות של שוודיה ששלטו באזור, שליטים של איחוד קאלמאר בפינלנד, ודוכסים (שהיו הצארים של רוסיה), ולבסוף, מלכי פינלנד העצמאית.
ברשימה זו נמצאים מלכים מכל התקופות להלן:
ממלכת שוודיה (התפשטות שוודיה לתוך שטחי פינלנד: 1154-1389)
איחוד ממלכות שוודיה ונורווגיה: (1343-1319)
איחוד קאלמאר (איחוד ממלכות שוודיה, נורווגיה, ודנמרק: 1523-1389)
ממלכת שוודיה-פינלנד (1809-1523)
דוכסיות פינלנד (כחלק מהאימפריה הרוסית: 1917-1809)
ממלכת פינלנד (1919-1917)
קיימת מחלוקת האם פינלנד הייתה מצורפת לשוודיה במהלך מסעו של הקדוש אריק (בערך ב-1154), אף על פי שאירוע זה היווה את ההתחלה לאיחוד זה. מסעו של אריק מבוסס רק על אגדות, סביר שלא התרחש או שהיה מסע קטן עם השפעה מצומצמת מאוד. כיבוש שלטוני של פינלנד אירע בזמנו של בירגר ג'ארל באמצע המאה ה-13. רשימת השליטים המוצגת להלן מבוססת על ההערכה האופטימית ביותר של התחלת הריבונות. במונחים שימושים, רוב מלכי ימי הביניים האלו לא שיחקו בתפקיד חשוב בפינלנד, שנשלטה פחות או יותר על ידי תושביה, בדרך כלל הונהגה על ידי הבישופ של טורקו.
שליטים שוודים

השפעה שוודית בפינלנד הייתה ניכרת בתקופה הקדם-נוצרית. הויקינגים היו ידועים לפינים גם בגלל השתתפותם במסחר וגם בגלל מסעות הביזה שליהם. האיחוד בין פינלנד לשוודיה החל בערך בשנת 1154 עם הנהגת הנצרות על ידי מסע צלב של אציל בשם אריק ידברדסון, שנודע אחר כך בתור הקדוש אריק שהפך להיות המלך אריק התשיעי.
ב-1362 נציגים פינים קיבלו בפעם הראשונה את הזכות להשתתף בבחירות למלך השוודי, ומאז פינלנד נחשבה כאחד מאדמות שוודיה.
שליטים שוודים > שושלות סוורקר ואֶריק

1130-1156 : סוורקר הזקן, מלך שוודיה (שושלת סוורקר)
1156-1160 : אריק הקדוש, ידוע גם כאריק התשיעי (שושלת אריק)
1160-1167 : קרל השביעי, מלך שוודיה (שושלת סוורקר)
1167-1195 : קנוט הראשון, מלך שוודיה (שושלת אריק)
1196-1208 : סוורקר השני, מלך שוודיה (שושלת סוורקר)
1208-1216 : אריק העשירי, מלך שוודיה (שושלת אריק)
1216-1222 : יוהאן הראשון, מלך שוודיה (שושלת סוורקר)
1222-1229 : אריק האחד עשר, מלך שוודיה (שושלת אריק)
1229-1234 : קנוט השני, מלך שוודיה (שושלת אריק)
1234-1250 : אריק האחד עשר, מלך שוודיה (חזרה לשלטון)
שליטים שוודים > שושלת פולקונג

1250-1275 : ולדמאר, מלך שוודיה
1275-1290 : מגנוס השלישי, מלך שוודיה
1290-1318 : בירגר, מלך שוודיה
1319-1364 : מגנוס הרביעי, מלך שוודיה
בשותפות עם בניו, אריק השנים עשר, מלך שוודיה ועם האקאן השני, מלך שוודיה.
1363-1395 : אלברכט, מלך שוודיה
שליטים שוודים > שליטי איחוד קאלמאר ועוצריהם

1389-1412 : מרגרטה הראשונה, מלכת דנמרק
1396-1439 : אריק מפומרניה
1438-1440 : קרל השמיני, מלך שוודיה (עוצר)
1441-1448 : כריסטופר מבוואריה
1448 : בנגט ונילס יונסון (עוצרים)
1448-1457 : קרל השמיני, מלך שוודיה
1457 : יונס בנגטסון ואריק אקסלסון (עוצרים)
1457-1464 : כריסטיאן הראשון, מלך דנמרק
1464-1465 : קרל השמיני, מלך שוודיה
1465-1466 : יונס בנגטסון (עוצר)
1466-1467 : אריק אקלסון (עוצר)
1467-1470 : קרל השמיני, מלך שוודיה
1470-1497 : סטן סטורה הזקן (עוצר)
1497-1501 : הנס, מלך דנמרק
1501-1503 : סטן סטורה הזקן (עוצר)
1504-1511 : סבנטה נילסון (עוצר)
1512 : אריק ארבידסון טרול (עוצר)
1512-1520 : סטן סטורה הצעיר (עוצר)
1520-1521 : כריסטיאן השני, מלך דנמרק
שליטים שוודים > שושלת ואסה

1521-1560 : גוסטב הראשון, מלך שוודיה
1560-1568 : אריק הארבעה עשר, מלך שוודיה
1568-1592 : יוהאן השלישי, מלך שוודיה
1592-1599 : זיגמונט השלישי ואזה
1599-1611 : קרל התשיעי, מלך שוודיה
1611-1632 : גוסטב השני אדולף, מלך שוודיה
1632-1654 : כריסטינה, מלכת שוודיה
שליטים שוודים > שושלת פפאלץ-צוּוֵייבְּריקן

1654-1660 : קרל העשירי גוסטב, מלך שוודיה
1660-1697 : קרל האחד עשר, מלך שוודיה
1697-1718 : קרל השנים עשר, מלך שוודיה
1719-1720 : אולריקה אלאונורה, מלכת שוודיה
שליטים שוודים > שושלת הסן

1720-1751 : פרדריק הראשון, מלך שוודיה
שליטים שוודים > שושלת הולשטיין-גוטורפ

1751-1771 : אדולף פרדריק, מלך שוודיה
1771-1792 : גוסטב השלישי, מלך שוודיה
1792-1809 : גוסטב הרביעי אדולף, מלך שוודיה
שליטים רוסיים

השליטים הרוסיים של פינלנד היו דוכסים. דוכסים אלו היו הצארים הרוסיים.
שליטים רוסיים > שושלת רומנוב

1809-1825 : הצאר אלכסנדר הראשון
1825-1855 : הצאר ניקולאי הראשון
1855-1881 : הצאר אלכסנדר השני
1881-1894 : הצאר אלכסנדר השלישי
1894-1917 : הצאר ניקולאי השני
ממלכת פינלנד > שימשו כראשי מדינה

7 בנובמבר 1917 - 15 בנובמבר 1917 : אמיל נסטור סטלה
15 בנובמבר 1917 - 28 בנובמבר 1917 : אוטו יוהאן לונדסון
28 בנובמבר 1917 - 18 במאי 1918 : פֶּהֵר אֵוִינְד סְוִינהוּפווּד
ממלכת פינלנד > שושלת הסן

9 באוקטובר 1918 - 14 בדצמבר 1918 : פרידריך קרל, נסיך הסן
ראו גם

נשיאי פינלנד
ראשי ממשלת פינלנד
שוגי אפנדי

| --- | --- |
תמונתו האחרונה של שוגי אפנדי
תמונתו האחרונה של שוגי אפנדי
 לידה:  1 במרץ 1897 האימפריה העות'מאנית עכו, האימפריה העות'מאנית
 פטירה:  4 בנובמבר 1957 (בגיל 60) הממלכה המאוחדת לונדון, הממלכה המאוחדת
 מדינה:  ארץ ישראל 
 מקום קבורה:  לונדון 
 כינויים נוספים:  שוגי אפנדי רבאני
 ידוע בשל:  הנהיג את הדת הבהאית
 השכלה:  בייליול קולג'  האוניברסיטה האמריקנית בביירות 
 תקופת כהונה:  1921-1957
 השקפה דתית:  הדת הבהאית
 בת זוג:  מרי מקסוול
 חתימה:  
 
שוגי אפנדי בגיל 8 לערך
שוגי אפנדי רבאני (או שוקי אפנדי) (פרסית וערבית شوقی افندی; 1 במרץ 1897 - 4 בנובמבר 1957) היה מנהיג הדת הבהאית מאז מות סבו עבד אל-בהאא' ב-29 בנובמבר 1921 ועד מותו שלו ב-1957.
התואר הרשמי של תפקידו, כפי שהגדיר זאת סבו, היה שומר הדת (The Guardian). שוגי אפנדי פעל רבות למען הדת הבהאית והיה בעל הישגים רבים בקידום והתפתחות הדת. הוא נמנע מלהיות מנהיג אישי ורוחני כמו סבו, עבד אל-בהאא', ובחר להתמקד במיסוד מערכת בירוקרטית שלמה של דת מתרחבת.
ביוגרפיה

שוגי אפנדי נולד ב-1 במרץ 1897 בעכו. הוא היה בנה של בתו הבכורה של עבד אל-בהאא', מנהיג הדת באותו הזמן, ושל מירזא האדי שיראזי, צאצא ישיר של הבאב. שוגי אפנדי היה הנכד הבכור והצאצא הזכר הראשון של עבד אל-בהאא', ובין השניים היו יחסים קרובים מאוד. עבד אל-בהאא' לקח את שוגי להיות תחת חסותו, לימד אותו את האמונה הבהאית, הם היו מתפללים יחדיו בחדרו ושוגי היה משנן בעל פה אמירות שסבו דחף אותו ללמוד. עבד אל-בהאא' הוא גם זה שהורה כי שוגי אפנדי יהיה שמו והתעקש שכולם ישתמשו גם בתואר אפנדי, שהוא תואר של כבוד. שוגי למד רבות מסבו שהפגין כלפי שוגי יחס שונה משאר המשפחה.
ביוגרפיה > חינוך

כילד וכאדם בוגר, לשוגי אפנדי הייתה תשוקה רבה ללמידה, ואכן החינוך היה חלק מרכזי מחייו. כבר בגיל צעיר נשלח לחיפה ללמוד בבית הספר הקתולי הצרפתי, אך בהמשך הועבר לבית ספר קתולי אחר בביירות. משם המשיך לבית ספר סורי פרוטסטנטי הידוע בשמו האוניברסיטה האמריקאית בביירות, והשלים את לימודיו התיכוניים והאקדמאים. בזמן לימודיו למד שוגי בכוחות עצמו שפות חדשות, בהן אנגלית. זאת בנוסף לשפות קודמות שלמד כמו ערבית, צרפתית ופרסית, בהן דיבר וכתב באופן שוטף. בשנת 1920, שנתיים לאחר שסיים את לימודיו באוניברסיטת ביירות נשלח שוגי אפנדי על ידי סבו להמשיך את לימודיו באוניברסיטת אוקספורד באנגליה.
ביוגרפיה > פטירתו של עבד אל-בהאא'

בשנתו השנייה באוקספורד נודע לו על פטירת סבו האהוב, עבד אל-בהאא'. ב-29 בדצמבר 1921 הגיע שוגי אפנדי חזרה לחיפה, שם, כעבור מספר ימים קרא לראשונה את צוואת סבו שהייתה ממוענת אליו, וגילה כי סבו מינה אותו להיות מנהיג הדת הבהאית. ההפתעה הגדולה של פטירת סבו ומינויו החדש היו קשים לעיכול ולהתמודדות עבור שוגי אפנדי, ולכן החליט לעזוב את חיפה ולעבור לשווייץ למספר חודשים על מנת להתמודד עם הדברים כראוי. הוא השאיר את האחריות על הדת באופן זמני בידיהם של ועדה של בהאים ותיקים בהובלתה של דודתו בהאאיה ח'אנום, שהיוותה את עמוד התווך העיקרי שלו בשנותיו הראשונות כמנהיג הדת. לאחר כשנה חזר שוגי אפנדי לחיפה והחל לנהל ולמסד את הדת הבהאית.